  Виталий Пронин Ижкарын усьтӥськиз егит боксёрлы синпелет. Сылэ со нылпиослэн спортъя 9 номеро школазы вӧзын. Отын интыяськемын боксёръёслэн «Забияка» клубзы, кивалтӥсез - Александр Кузьмин. Ӵапак со шараяз мылкыдзэ таӵе синпелет пуктон сярысь.Школаын макулатура бичанъя конкурс ялӥзы. Нылпиос дорысьтызы кагазъёс-книгаос люказы, нош поттэм коньдонзэс синпелетлы сётъязы. Александр Кузьмин верамъя, малпанзэ улонэ пыӵатыны котькытын но юрттӥзы: документъёс бичаны, уксё шедьтыны.Егит боксёрлэн синпелетэз туйлэсь лэсьтэмын. Солэн ӝуждалаез 1 метр — 10 аресъем пияш кадь.- Та синпелетэз пукон быдэс Россия понна бадӟым учыр. Боксёръёслы памятникъёс дуннеын кӧня ке гинэ. Ваньзы малпало, бокс — жугиськон, но со шонертэм. Бокс — со искусство. Милям егитъёсмы кужмоесь луыны кулэ, - малпанзэ усьтӥз 1989-тӥ арлэн дунне чемпионэз, Москваысь Боксъя федерацилэн вице-президентэз Андрей Курнявка.Туспуктэмез: susanin.udm.ru Теги: Ижкар синпелет  